**ИНФОРМАЦИЯ**

**ЗА ДЕЙНОСТТА НА ВИСШИЯ АДВОКАТСКИ СЪВЕТ**

**21.04 - 19.05.2017 г.**

1/ На **25.04.2017 г.** Висшият адвокатски съвет получи искане за даване на становище по **к.д. №2/2017г. КС на РБ**, образувано по искане на тричленен състав, I колегия, 8 отделение на Върховния административен съд, за установяване на противоконституционност на разпоредбата на чл. 40, ал. 1, т. 2 от Закона за здравното осигуряване в частта й, отнасяща се за работещите пенсионери, регистрирани като упражняващи свободна професия и/или занаятчийска дейност, чрез препращане към чл. 4, ал. 3, т. 1 от Кодекса за социално осигуряване.

Становището ще бъде изготвено от адв. Снежана Василева.

2/ На **25.04.2017 г.** се състоя среща по въпросите на правната помощ и създаването на единна информационна система по ЗПП за Великотърновския апелативен район. Участие взе членът на Висшия адвокатски съвет - Веселка Коева.

3**/** На **26.04.2017 г.** се състояпредставяне на 36-тия документален сборник от поредицата *„Из архивите на ДС ВСШ „Г.Димитров“ – МВР факултет ДС 1944-1991 г.“.* Участие в събитието взе членът на Висшия адвокатски съвет – Христо Христов.

4**/** На **26.04.2017 г.** се състоявтора среща по проект *„Подобряване на достъпа до правна помощ в досъдебната фаза на наказателното производство в България“* – присъства председателят на Висшия адвокатски съвет Ралица Негенцова.

5/ На **26.04.2017 г.** председателят на Висшия адвокатски съвет Ралица Негенцова и зам. председателят Атанас Стоянов присъстваха на заседание на Адвокатския съвет – Пловдив.

6/ На **27.04.2017 г.** се проведе лекция на тема *„Защита правата на човека – между Страсбург и Люксембург“* с лектор доц. д-р Алексадър Корнезов съдия в Общия съд организирана от ЦОА „Кръстю Цончев“. Участие взеха председателят на Висшия адвокатски съвет Ралица Негенцова, главният секретар- Стефка Въжарова, Нели Виодорова.

7/ На **03.05.2017 г.** Председателят на Висшия адвокатски съвет Ралица Негенцова внесе предложение за допълване на предмета на **т.д. №1/2017г. ОСТК на ВКС**, образувано по предложение на заместник-председателя и ръководител на Търговска колегия, за приемане на тълкувателно решение относно някои въпроси, свързани с търговската несъстоятелност.

Предложението бе изготвено от адв. Валя Гигова.

8/ На **09.05.2017 г.** Висшият адвокатски съвет даде писмено становище по **к.д.** **№1/2017г. КС на РБ**, образувано по искане на Омбудсмана на РБ за установяване на противоконституционност на пар.69 и пар.70 от Преходните и Заключителни разпоредби на Закона за изменение и допълнение на Закона за Министерството на вътрешните работи.

Становището бе изготвено от адв. Сибила Игнатова и адв. Наско Станев от АК- Варна.

9/ На **11.05.2017 г.** председателят на Висшия адвокатски съвет Ралица Негенцова и главният секретар Стефка Въжарова взеха участие в заседанието на УС на ЦОА „Кръстю Цончев“.

На **11.05.2017 г**. в ЦОА „Кръстю Цончев“ се състоя среща по покана на УС на центъра с членове на ВАдвС

10/ На **12-14.05.2017 г**. се проведоха честванията на 72 годишнина на Македонската адвокатура „Дни македонската адвокатура“. Участие взеха главният секретар Стефка Въжарова, членът на Висшия адвокатски съвет Емил Ядков и председателят на АК- Перник адв.Румен Кирилов.

11/ На **12 .05.2017 г.** в СЮБ се проведе кръгла маса на тема *„10 години ГПК – има ли нужда от съществени промени?“ . У*частие взеха председателят на Висшия адвокатски съвет Ралица Негенцова и членовете Валя Гигова, Емил Ядков и Христо Христов, както и членът на Висшия контролен съвет Валентин Бенатов.

12/ На **15.05.2017 г**. в СУ „Климент Охридски“ се проведоха научни четения *„Правни норми и правни принципи“. У*частие в събитието взе зам. председателят на Висшия адвокатски съвет Людмил Рангелов.

13/ На **17.05.2017 г.** Висшият адвокатски съвет даде становище по **т.д. №1/ 2017г. ОСНК на ВКС**, образувано по искане на Главния прокурор на Република България за приемане на тълкувателно решение по въпроса:

***Приложим ли е институтът на освобождаване от наказателна отговорност с налагане на административно наказание за престъпления по чл.325, ал.1 НК при наличие на материално правни основания по чл.78а, ал.1 НК, с оглед визираното ограничение в ал.7 (ВД, бр. 27 от 2009 г., предишна ал.6, бр.26 от 2010 г.), когато престъплението е извършено спрямо орган на власт при или по повод изпълнение на службата му?***

Становището бе изготвено от адв. Милен Ралчев, като становище бе дадено и от адв. Христо Христов.

14/ На **18 и 19.05.2017 г.** се проведоха изпити за придобиване на правоспособност в Министерство на правосъдието. Участие взеха адвокатите Красимир Краев, Станислав Тонов и Александър Попчев.

Висш адвокатски съвет